**ОБЩИНСКА ИЗБИРАТЕЛНА КОМИСИЯ**

**ОБЩИНА ЕЛИН ПЕЛИН**

**П Р О Т О К О Л** **№20**

На 10 октомври 2019 г. се проведе заседание на Общинската избирателна комисия, община Елин Пелин при следния дневен ред:

1. Постъпила жалба от Ангел Николаев Славчев относно разлепени агитационни материали на ПП “ДПС“в нарушение на заповед №804/25.03.2019 година на ИД кмет на община Елин Пелин – докладва Снежана Петрова Гелева .
2. Постъпила жалба от Румен Спасов Божанов упълномощен представител на „Демократична България –Обединение“ относно нарушение на чл.183 ал.4 на ИК от местната коалиция „Алтернатива на гражданите“ - Снежана Петрова Гелева.
3. Упълномощаване на представители на ОИК да приемат бюлетините и съпровождат транспортното средство, което ги превозва до съответния областен център - Минна Димитрова Иванова.
4. Разни

**ПРИСЪСТВАХА**: Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова

**ОТСЪСТВАХА**: Силвия Чавдарова Трендафилова, Стоянка Стоянова Вълчева

Заседанието е открито в 17:45ч. и председателствано от госпожа Минна Иванова – зам. председател на Комисията.

**\* \* \***

МИННА ИВАНОВА: Добър вечер, колеги! Откривам заседанието.

Имате думата по проекта за дневен ред. Има ли предложения за промени в предложения дневен ред? Няма. Моля, процедура по гласуване.

Гласували **11** членове на ОИК: **за – 11** *(Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова);* **против – няма*.***

**Точка1**: Постъпила е жалба от Ангел Николаев Славчев относно разлепени агитационни материали на ПП “ДПС“в нарушение на заповед №804/25.03.2019 година на ИД кмет на община Елин Пелин – докладва Снежана Петрова Гелева.

СНЕЖАНА ГЕЛЕВА:

В ОИК – Елин Пелин е постъпила жалба с вх. № 140/10.10.2019г. на ОИК Елин Пелин от Ангел Николаев Славчев, упълномощен от Бойко Илиев Савов - представляващ местна коалиция „АЛТЕРНАТИВАТА НА ГРАЖДАНИТЕ“. Към жалбата са приложени: Пълномощно и Три броя снимки.

Жалбоподателят твърди, че е извършено нарушение на Заповед № 804/25.09.2019 г на ИД кмет на община Елин Пелин, а именно: масово облепени дървета с агитационни материали на ПП „ДПС“.

По повод постъпилата жалба членове на ОИК Елин Пелин – Стоянка Вълчева и Снежана Гелева, извършиха проверка на територията на Община Елин Пелин. Видно от съставения протокол от проверката, неразделна част от решението, се констатираха неправомерно разпределени агитационни материали на ПП „ДПС“ и на ПП“ВМРО“ .

Агитационните материали са поставени в нарушение на Заповед № 804/25.09.2019 г на ИД кмет на община Елин Пелин,а именно на дърветата, находящи се:

* Град Елин Пелин, бул.“Витоша“ до СУ “Васил Левски“ -10бр. плакати на ПП“ДПС“;
* Град Елин Пелин на ул.“Стоян Михайловски“ №№ 16,20 - 3бр. плакати на ПП“ВМРО“;
* Град Елин Пелин, ул.“Ст.Михайловски“ пред магазина на Лазар Додов– 1 бр. плакати на ПП“ВМРО“;

При така установената фактическа обстановка и на основание чл. 87, ал.1, т. 22 от ИК във връзка с чл. 186, ал. 1 от ИК и във връзка с чл. 183 ал.3 от ИК и Решение № 794-МИ/27.08.2019г. т. 22 на ЦИК, предлагам ОИК Елин Пелин да укаже на ИД кмета на община Елин Пелин да премахне и изземе неправомерно поставените на дърветата агитационни материали,както следва:

* Град Елин Пелин, бул.“Витоша“ до СУ “Васил Левски“ -10бр. плакати на ПП“ДПС“;
* Град Елин Пелин на ул.“Стоян Михайловски“ №№ 16,20 - 3бр. плакати на ПП“ВМРО“;
* Град Елин Пелин, ул.“Ст.Михайловски“ пред магазина на Лазар Додов– 1 бр. плакати на ПП“ВМРО“;

Моля да гласуваме предложението.

Гласували **11** членове на ОИК: **за – 11** *(Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова);* **против – няма*.***

Предложението се приема.

**Точка2**: Постъпила е жалба от Румен Спасов Божанов, упълномощен представител на „Демократична България –Обединение“, относно нарушение на чл.183 ал.4 на ИК от местната коалиция „Алтернативата на гражданите“.

СНЕЖАНА ГЕЛЕВА: В ОИК – Елин Пелин е постъпила жалба с вх. № 141/10.10.2019г. от входящия регистър на ОИК Елин Пелин от Румен Спасов Божанов, представляващ коалиция “ДЕМОКРАТИЧНА БЪЛГАРИЯ-ОБЕДИНЕНИЕ“. Към жалбата са приложени 2/два/броя пълномощни.

Жалбоподателят твърди, че е извършено нарушение на чл.183 ал.4 от Изборния кодекс от Местна коалиция“Алтернативата на гражданите“ , а именно: използват българското знаме в един от плакатите си- на Стефан Николов като кандидат за кмет на Община Елин Пелин.

По повод постъпилата жалба членове на ОИК Елин Пелин – Стоянка Вълчева и Снежана Гелева, извършиха проверка на територията на Община Елин Пелин. Видно от съставения протокол от проверката, неразделна част от решението, бе констатирано ,че на агитационен материал-плакат на кандидата за кмет на община Стефан Николов са отразени цветовете, които се съдържат и в знамето на Р.България.

Общинска избирателна комисия намира, че описаната в сигнала фактическа обстановка, касаеща използването на знамето на Р.България, не сочи за допуснато нарушение на разпоредбата на чл.183, ал.4 от ИК.

В Изборния кодекс в Глава дванадесета са уредени правилата за провеждане на предизборна кампания. С разпоредбата на чл.183, ал.4 от ИК законодателят е предвидил изрична забрана за използване в агитационните материали на герба или знамето на Република България или чужда държава, както и религиозни знаци или изображения.

Законът за държавния печат и националното знаме на Република България определя националното знаме, като точно са определени цветовете, начина на разположението на цветовете в зависимост от положението на знамето, дали е във водоравно или вертикално положение, формата, размера на полетата на отделните цветове и тяхното разположение. Съгласно чл.15 от ЗДПНЗРБ, ал.2 - националното знаме е трицветно - бяло, зелено и червено.

На следващо място, съгласно чл.15, ал.3 от ЗДПНЗРБ и Приложение №2 ,т.1 към Закона, националното знаме има правоъгълна форма и се състои от три цвята: бял, зелен ,червен, разположени водоравно отгоре надолу, като цветните полета са еднакви по форма и размер.

Видно от агитационнен материал-плакат на кандидата за кмет на община Стефан Николове, е че не отговаря на критериите които законодателят е предвидил чл.15, ал.3 от ЗДПНЗРБ и Приложение №2, т.1 към Закона. Същият съдържа цветовете, които се съдържат и в знамето на Р.България, но по форма, размер и разположение на цветовете не съответства.

При тези данни не може да се приеме, че е налице нарушение на  чл. 183, ал. 4 ИК. За да е налице нарушение на тази разпоредба следва в агитационните материали да е използван герба или знамето на Р. България и то по начина, описан в чл. 15 ЗДПНЗРБ, с определените цветове, начина на разположението на цветовете в зависимост от положението на знамето, формата, размера на полетата и тяхното разположение.

Същевременно, ОИК – Елин Пелин счита за необходимо да отбележи, че не е препоръчително използването на каквито и да е изображения на националното знаме в предизборни материали, независимо, че същите не съответстват по форма и съдържание, описани в чл. 15 от ЗДПНЗРБ.

АДВОКАТ МИЛЕ МИЛЕВ: Колеги, смятам, че знамето върху плакатите не се разпознава като такова според техническите характеристики по Наредбата за държавните символи и Приложение №2 към нея. Нямаме основание да уважим жалбата.

МАРИА ПЕТРОВА: Да се съобразим ли с техническите характеристики от Наредбата, след като в чл. 183, ал.4 от ИК е ясно казано, че се забранява използването на герба и знамето на Република България в агитационните материали?

ВЛАДИМИР МАРКОВ: За мен на плаката е изобразено българското знаме точно и ясно и е нарушен чл. 183, ал. 4 от ИК.

АДВОКАТ МИЛЕ МИЛЕВ: Разпоредбата гласи, че разположението на цветовете бяло, зелено и червено са с еднакви полета по хоризонтала, а върху плаката зеленият цвят е около два пъти по-широк от белия.

ВЛАДИМИР МАРКОВ: Не съм длъжен да меря ивиците с рулетка, както и нюансите на цветовете.

МИННА ИВАНОВА: При така създалата се фактическа обстановка и на основание чл. 87, ал. 1, т. 22 от Изборния кодекс, предлагам Общинска Избирателна Комисия – Елин Пелин

да оставя без разглеждане жалбата с вх. № 141/10.10.2019г от Румен Спасов Божанов, представляващ коалиция “ДЕМОКРАТИЧНА БЪЛГАРИЯ-ОБЕДИНЕНИЕ“, като неоснователна.

Моля да гласуваме предложението.

Гласували **11** членове на ОИК: за – **8** (*Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Павлина Славейчева Младенова, , Любен Методиев Андреев, Минна Димитрова Иванова*); против – **3** (*Владимир Георгиев Марков, Мариа Евлогиева Китова-Петрова, Християна Живкова Иванова*).

Предложението се приема.

Колеги, обосновете вота си „против“.

МАРИА ПЕТРОВА: Гласувах „против“, защото има нарушение на ИК-чл. 183, ал. 4.

ВЛАДИМИР МАРКОВ: Гласувах „против“, защото има нарушение на ИК-чл. 183, ал. 4.

ХРИСТИЯНА ИВАНОВА: Гласувах „против“, защото има нарушение на ИК-чл. 183, ал. 4.

**Точка 3:** Упълномощаване на представители на ОИК да приемат бюлетините и съпровождат транспортното средство, което ги превозва до съответния областен център - Минна Димитрова Иванова.

МИННА ИВАНОВА: Във връзка с Решение № 993-МИ/07.09.2019 г. на ЦИК, свързано с процеса на одобряване, отпечатване, транспортиране и съхранение на хартиените бюлетини за изборите за общински съветници и кметове на 27 октомври 2019 г. трябва да изберем представители със следните права, а именно: да приемат хартиените бюлетини за местните избори на 27 октомври 2019 г., както и да подпишат приемо-предавателния протокол. Предлагам това да са Елена Пламенова Гьошева - Мутафчиева и Любен Методиев Андреев. Има ли други предложения? Няма!

Тогава на основание чл. 87, ал. 1, т. 9 от Изборния кодекс и Решение № 993-МИ от 07 септември 2019 г. на ЦИК, свързано с процеса на одобряване, отпечатване, транспортиране и съхранение на хартиените бюлетини за изборите за общински съветници и кметове на 27 октомври 2019 г., предлагам ОИК Елин Пелин да упълномощи Елена Пламенова Гьошева - Мутафчиева и Любен Методиев Андреев със следните права, а именно: да приемат хартиените бюлетини за местните избори на 27 октомври 2019 г., както и да подпишат приемо-предавателния протокол.

Моля да гласуваме предложението.

Гласували **11** членове на ОИК: за –**11** (*Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Павлина Славейчева Младенова, Владимир Георгиев Марков, Мариа Евлогиева Китова-Петрова, Християна Живкова Иванова, Любен Методиев Андреев, Минна Димитрова Иванова*); против – няма.

Предложението се приема.

**Точка 4: Разни**

Колеги, има ли други въпроси, които да бъдат обсъдени? Няма. Поради изчерпване на дневния ред закривам заседанието.

Насрочвам следващото заседание за 11 октомври 2019 г. в 17:30 часа.

*(Закрито в 18:40 часа)*

ЗАМ. ПРЕДСЕДАТЕЛ:

(Минна Иванова)

СЕКРЕТАР:

(Петранка Петкова)